Motorfietsryer vir spoed in hegtenis geneemŉ Motorfietsryer is Saterdag op die N1 naby Olifantsfontein vir spoed in hegtenis geneem, het die verkeerspolisie in Gauteng gesê. Die 21-jarige man was op pad na sy huis in Boksburg toe hy omstreeks 10:00 teen 209km/h in ŉ 120km/h-sone gejaag het, het woordvoerder Busaphi Nxumalo gesê. “meeste supermotorfietsryers bewys voortdurend dat hulle nie die padreëls gehoorsaam nie en dink dat hulle daarmee sal wegkom.” Die man is na die polisiestasie in Midrand geneem en op R1 000 borgtog vrygelaat. Hy sal na verwagting Dinsdag in die landdroshof in Midrand verskyn. Nxumalo sê die Gautengse verkeerspolisie het sedert die aanvang van die Paasnaweek 40 mense vir roekelose en nalatige bestuur in hegtenis geneem. -SAPA